Imtella' Marzu 6, 2021 Il-KNŻ flimkien mal-għaqda ta' karità Victory Kitchen qed jappella biex l-ikel tar-ristoranti ma jintremiex iżda minflok jingħata lil dawk fil-bżonn. Dan l-appell wasal wara l-miżuri mħabbra fid-dawl tal-imxija tal-Covid-19 fejn ir-ristoranti, kiosks u snack bars intlabu bil-liġi jagħlqu l-bibien tagħhom għal madwar xahar u joffru biss is-servizz ta' take-away. Il-KNŻ appella wkoll lis-sidien ta' supermarkets u lill-bejjiegħa tal-ikel biex jitħajru jagħtu donazzjonijiet tal-ikel flok jarmuh l-għaliex qalu mhux żmien il-ħela.